
Vides aizsardzības un reģionālās attīstības ministrija
pasts@varam.gov.lv


Par finansējuma saņemšanu pa daļām no līdzekļiem neparedzētiem gadījumiem (prezicēts)

[bookmark: _Hlk124238650]Jēkabpils novada pašvaldība 2023.gada 24.februārī vērsās ar lūgumu Vides aizsardzības un reģionālās attīstības ministrijā par finansējuma piešķiršanu Jēkabpils plūdu seku likvidēšanai, kurš tika atvelēts un piešķirts no līdzekļiem neparedzētiem gadījumiem. 
Jēkabpils novada pašvaldība informē Vides aizsardzības un reģionālās attīstības ministriju, ka Jēkabpils novada pašvaldības budžetā finansējuma atlikums plūdu seku novēršanas izdevumu apmaksai ir kritiski mazs.
[bookmark: _Hlk125989709]Jēkabpils novada pašvaldība uz šo brīdi ir apzinājusi un turpina apzināt plūdu radīto postījumu izmaksas, kuras ir nepieciešams segt par plūdu avārijas seku neatliekamo likvidēšanas pasākumu, preventīvo un reaģēšanas pasākumu veikšanu, tiek veikta piestādīto rēķinu apmaksa, taču pastāv bažas, ka budžetā pieejamais finansējums tuvākajā laikā tiks izlietots. Saskaņā ar Jēkabpils novada domes 2023.gada 28.februāra saistošajiem noteikumiem Nr.3 “Par Jēkabpils novada pašvaldības budžetu 2023.gadam”, Jēkabpils novada budžeta tāmē 06.600.01 plānotais finansējums plūdu seku novēršanai no pašvaldības budžeta līdzekļiem ir 600 000 EUR apmērā un no valsts mērķdotācijas no valsts 600 000 EUR. Valsts mērķdotācija uz doto brīdi nav saņemta. Jēkabpils novada pašvaldība norāda, ka tuvākajā laikā sāks pietrūkt budžeta līdzekļu izdevumu segšanai plūdu seku novēršanai līdz mērķdotācijas no valsts saņemšanai. Turklāt no Jēkabpils novada pašvaldības budžeta līdzekļiem ir jāparedz un jārezervē finansējums, kurš būs nepieciešams maksājumiem iedzīvotājiem saskaņā ar Jēkabpils novada domes 2023.gada 28.februāra saistošajiem noteikumiem Nr.4 “Saistošie noteikumi par vienreizēja pabalsta piešķiršanas kārtību dzīvojamās telpas vai dzīvojamās mājas remontam, ja mājoklis ir cietis terora akta, stihiskas nelaimes, avārijas vai citas katastrofas rezultātā”, kur pieteikšanās ir līdz 2023.gada 04.aprīlim. 
Kā pirmo daļu no kopējā pieprasījuma Jēkabpils novada pašvaldība vēlas un  sagatavojusi iesniegšanai Vides aizsardzības un reģionālās attīstības ministrijai plūdu postījumu izmaksas, par kopējo summu 898 658  EUR  plūdu krīzes laikā veiktiem dambja avārijas stiprināšanas darbiem un primāriem pasākumiem plūdu seku novēršanai (izskaloto  novada (ārpus pilsētas) ceļu,  pārgāžņu un caurteku labošanai, ūdens atsūknēšanai no applūdušajām teritorijām un citiem glābšanas darbiem), kā arī plūdos cietušajiem pašvaldības īpašumiem. Skatīt pielikumā.
Uz šo brīdi Jēkabpils novada pašvaldībai nav iespējas iesniegt korektas tāmes par plūdos cietušajām/bojātajām Jēkabpils pilsētas 9  ielām, jo nav pabeigti līgumdarbi par faktisko tehniskā stāvokļa novērtēšanu pirms ielu remonta plūdu seku likvidācijai ceļu daļai un lietus ūdens kanalizācijas inženiertīklu sistēmai saskaņā ar Ministru kabineta noteikumiem Nr.384 “Būvju tehniskās apsekošanas būvnormatīvs LBN 405-21”. Provizoriski šo 9 ielu remonta/atjaunošanas izmaksas varētu pārsniegt 1 000 000 līdz 1 400 000 EUR. 
Pamatojoties uz Jēkabpils novada domes 2023.gada 28.februāra saistošajiem noteikumiem Nr.3 “Par Jēkabpils novada pašvaldības budžetu 2023.gadam” Jēkabpils novada pašvaldības 2023.gada konsolidētie pamatbudžeta izdevumi ir 82 798 891 EUR. Ņemot vērā Ministru kabineta 2018.gada 17.jūlija noteikumu Nr.421 “Kārtība, kādā veic gadskārtēja valsts budžeta likumā noteiktās apropriācijas izmaiņas” 47.punktā noteikto, Jēkabpils novada pašvaldība prognozē, ka kopīgais plūdu seku novēršanai nepieciešamais līdzekļu apjoms pārsniegs 2% no Jēkabpils novada pašvaldības plānotajiem budžeta izdevumiem kārtējā gadā.
Jēkabpils novada pašvaldība, ņemot vērā apstākli, ka Jēkabpils novada pašvaldības finansējuma atlikums plūdu seku novēršanas izdevumu apmaksai ir kritiski mazs, lūdz Vides aizsardzības un reģionālās attīstības ministriju izskatīt iespēju un ierosināt Ministru kabinetam lemt par pieprasījumu iesniegšanu finansējuma saņemšanai no līdzekļiem neparedzētiem gadījumiem pa daļām un, lemjot par finansējuma piešķiršanu, nepiemērot normu, ka 30% ir jābūt Jēkabpils novada pašvaldības līdzfinansējumam, jo kopīgā plūdu radīto zaudējumu summa garantēti pārsniegs 2% no Jēkabpils novada pašvaldības 2023.gada konsolidētā pamatbudžeta izdevumiem.
Otru pieprasījuma daļu par plūdos cietušo ielu atjaunošanu/remontu Jēkabpils novada pašvaldība iesniegs nekavējoties, tiklīdz sertificētie, neatkarīgie speciālisti būs veikuši ielu tehnisko novērtējumu, sastādījuši atjaunošanas, remonta izmaksu tāmes un iesnieguši tās Jēkabpils novada pašvaldībai.

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

